钦定古今图书集成/明伦汇编/闺媛典/第074卷 > 徐臧妻王氏
## 钦定古今图书集成/明伦汇编/闺媛典/第074卷 > 徐臧妻王氏

按《江阴县志》：“王氏，生员徐臧妻，无锡诸生王学一女。
先是，臧有隐疾，又贫，不能备六礼，愿听改字。氏闻，绝
粒三日。后成婚甫二年，臧死，衔哀营葬毕，即赴水自
尽。侍儿强救起，因寄食母家，出所织纴，私养翁姑无
缺。每一往觐，必著重衣密进。姑天启三年没，留奁田
以养姑，盖终身处子也。”